La delegació d'Arxiu i Biblioteques programa una nova sessió del taller d'animació lectora per als més xicotets
20 de gener 2015

![Imagen 1](/media/actualidad/PublishingImages/Enero 2015/ExpoCara02.jpg)

La delegació d'Arxiu i Biblioteques de l'Ajuntament de Sagunt programa una vegada més el taller d'animació lectora per a xiquets d'entre 5 i 8 anys. Aquesta iniciativa lúdica i formativa que porta per títol “Contes diversos en un món divers” tindrà lloc el divendres 23 de gener en la biblioteca Cronista Chabret de 17:30 hores a 19:00 hores.   
  
La delegada d'Arxiu i Biblioteques, Maribel Sáez, ha animat als pares a inscriure als fills en aquesta activitat: **“Gaudiran d'una vesprada formativa i divertida, de la mà d'una gran professional que els introduirà en el meravellós món dels llibres”**  
  
L'objectiu del taller és fomentar la lectura des d'edats tan primerenques com els 5,6,7 i 8 anys. L'encarregada d'impartir el taller és Almudena Francés, que compta amb una àmplia experiència, de més de deu anys, en l'animació lectora en biblioteques i col·legis. A més ha desenvolupat altres activitats com impartir cursos a mestres que volen saber com explicar contes i com a promotora en el “Festival de la paraula”.   
  
Per a poder participar en aquest taller, és necessari fer una reserva prèvia en la biblioteca Cronista Chabret de Sagunt.

​

*   [](http://www.facebook.com/sharer.php?u=https://aytosagunto.es/va/actualitat/la-delegacio-d-arxiu-i-biblioteques-programa-una-nova-sessio-del-taller-d-animacio-lectora-per-als-mes-xicotets/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-d-arxiu-i-biblioteques-programa-una-nova-sessio-del-taller-d-animacio-lectora-per-als-mes-xicotets/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-d-arxiu-i-biblioteques-programa-una-nova-sessio-del-taller-d-animacio-lectora-per-als-mes-xicotets/ "Linked In")
*   [](mailto:?body=https://aytosagunto.es/va/actualitat/la-delegacio-d-arxiu-i-biblioteques-programa-una-nova-sessio-del-taller-d-animacio-lectora-per-als-mes-xicotets/)